..............(sz.) napirend

Előterjesztve:

A Közoktatási, Közművelődési, Sport, Egészségügyi, Szociális és Lakásügyi Bizottsághoz

**E L Ő T E R J E S Z T É S**

**A Képviselő-testület 2021. augusztus 31-i rendkívüli ülésére**

**Tárgy:** Javaslat a Magyar Képzőművészeti Egyetemmel való együttműködési megállapodás megkötésére

**Készítette:** …………………………….

Kiss Nóra s.k.

önkormányzati tanácsadó

**Látta:** ............................................

dr. Szalai Tibor

jegyző

…………………………...

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Budapest Főváros II. Kerület Önkormányzata elkötelezett abban, hogy a kerület kulturális élete folyamatosan fejlődjön, minél szélesebb kört tudjon megszólítani, illetve bevonni. A kulturális élet egyik alappillére a minőségi művészeti oktatás, az Önkormányzat szándéka pedig ezt a saját eszközeivel segíteni. A művészek formába öntik érzéseiket és gondolataikat, hogy azok a befogadóban tovább éljenek. Erre a kölcsönhatásra épül a kultúránk. A művészeti alkotások megjelenése kerületszerte segíthet abban, hogy a kultúra a mindennapi élet részévé váljon.

A kulturális, közösségi és oktatási tevékenységek ösztönzik ezeket a folyamatokat és segítenek abban, hogy a közösségek is részesei legyenek ezeknek.

A Magyar Képzőművészeti Egyetem célja a művészeti oktatás legkiválóbb szinten való megvalósítása. 1871-es alapítása óta ápolja Magyarország élő művészeti hagyományait és reflektál folyamatosan a kortárs művészeti áramlatokra. Az Egyetem 150 éves jubileuma kiváló alkalmat nyújt arra, hogy ezt minél szélesebb körben be is mutassa.

Budapest Főváros II. Kerületi Önkormányzata és a Magyar Képzőművészeti Egyetem jelen megállapodás szerint együttműködésének célja, hogy Budapest Főváros II. Kerületének kulturális, közösségi élete fejlődjön, valamint a Magyar Képzőművészeti Egyetem művészeti oktatási tevékenysége és annak megjelenése lehetőséget adjon arra, hogy az Egyetem a kerületben megmutathassa alkotásait.

Budapest Főváros II. Kerületi Önkormányzata és a Magyar Képzőművészeti Egyetem vállalják, hogy a II. kerület területén az időszakos köztéri szobor alkotásainak megvalósítását és bemutatását segítik, e mellett a megállapodás tárgya lenne:

* A Felek folyamatosan egyeztetnek a megvalósítandó programokról, szolgáltatásokról és megosztják a tapasztalataikat, hogy a kitűzött célok minél magasabb szinten megvalósulhassanak.
* Budapest Főváros II. Kerületi Önkormányzata szakmai partnerként számít a Magyar Képzőművészeti Egyetemre a megvalósítandó művészeti programjaiban, megjelenéseiben is.

**Határozati javaslat**

A Képviselő-testület úgy dönt, hogy felhatalmazza a Polgármestert Budapest Főváros II. Kerületi Önkormányzat és a Magyar Képzőművészeti Egyetem között a jelen határozat mellékletét képező együttműködési megállapodás aláírására.

**Felelős:** Polgármester

**Határidő:** 2021. szeptember 30.

*A határozat elfogadásához egyszerű többségű szavazati arány szükséges.*

Budapest, 2021. augusztus 30.

**Őrsi Gergely**

**polgármester**

**EGYÜTTMŰKÖDÉSI MEGÁLLAPODÁS**

amely létrejött egyrészről

**Budapest Főváros II. Kerületi Önkormányzat**

székhelye: 1024 Budapest, Mechwart liget 1.

képviseli: Őrsi Gergely polgármester

törzsszáma: 745213

adóigazgatási azonosító száma: 15735650-2-41

bankszámlaszáma: 12001008-00201761-00100004

KSH statisztikai számjele: 15735650-8411-321-01

(a továbbiakban: **Önkormányzat**), valamint

másrészről

**Magyar Képzőművészeti Egyetem**

székhelye: 1062 Budapest, Andrássy út 69-71.

képviseli: Erős István rektor

adószám: 15308940-2-42

nyilvántartási száma: (PIR) 308944

KSH statisztikai számjele: 15308940-8542-312-01

(a továbbiakban: Szolgáltató)

valamint az Önkormányzat és az Egyetem együttesen említve (a továbbiakban együtt: **Felek**) között az alulírott napon és helyen az alábbi feltételekkel:

1. **A megállapodás előzményei**

A Budapest Főváros II. Kerület Önkormányzata elkötelezett abban, hogy a kerület kulturális élete folyamatosan fejlődjön, minél szélesebb kört tudjon megszólítani, illetve bevonni. A kulturális élet egyik alappillére a minőségi művészeti oktatás, az Önkormányzat szándéka pedig ezt a saját eszközeivel segíteni. A művészek formába öntik érzéseiket és gondolataikat, hogy azok a befogadóban tovább éljenek. Erre a kölcsönhatásra épül a kultúránk. A művészeti alkotások megjelenése kerületszerte segíthet abban, hogy a kultúra a mindennapi élet részévé váljon.

A kulturális, közösségi és oktatási tevékenységek ösztönzik ezeket a folyamatokat és segítenek abban, hogy a közösségek is részesei legyenek ezeknek.

A Magyar Képzőművészeti Egyetem célja a művészeti oktatás legkiválóbb szinten való megvalósítása. 1871-es alapítása óta ápolja Magyarország élő művészeti hagyományait és reflektál folyamatosan a kortárs művészeti áramlatokra. Az Egyetem 150 éves jubileuma kiváló alkalmat nyújt arra, hogy ezt minél szélesebb körben be is mutassa.

1. **A megállapodás célja**

Budapest Főváros II. Kerületi Önkormányzata és a Magyar Képzőművészeti Egyetem jelen megállapodás szerint együttműködik annak érdekében, hogy Budapest Főváros II. Kerületének kulturális, közösségi élete fejlődjön, valamint a Magyar Képzőművészeti Egyetem művészeti oktatási tevékenysége és annak megjelenése lehetőséget adjon arra, hogy az Egyetem a kerületben megmutathassa alkotásait.

Budapest Főváros II. Kerületi Önkormányzata és a Magyar Képzőművészeti Egyetem vállalják, hogy a II. kerület területén az időszakos köztéri szobor alkotásainak megvalósítását és bemutatását segítik.

1. **A megállapodás tárgya** 
   1. A Felek folyamatosan egyeztetnek a megvalósítandó programokról, szolgáltatásokról és megosztják a tapasztalataikat, hogy a kitűzött célok minél magasabb szinten megvalósulhassanak.
   2. Budapest Főváros II. Kerületi Önkormányzata szakmai partnerként számít a Magyar Képzőművészeti Egyetemre a megvalósítandó művészeti programjaiban, megjelenéseiben is.
   3. A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a jelen szerződésben foglaltak szerinti teljesítést veszélyezteti.
   4. A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a Felek jelen szerződésből eredő jogainak gyakorlását vagy kötelezettségeinek teljesítését akadályozza vagy veszélyezteti.
   5. A Felek a jelen megállapodás teljesítése, valamint a jogszabályok alapján őket megillető jogok gyakorlása, illetve az őket terhelő kötelezettségek teljesítése során jóhiszeműen és egymással kölcsönösen együttműködve kötelesek eljárni. A Felek kötelesek tartózkodni minden olyan magatartástól, amivel egymás jogát vagy jogos érdekét sértenék.
2. **A megállapodás hatálya**
   1. A Felek jelen megállapodást a ……./2021.(VIII.31.) számú Képviselő-testületi határozat alapján, annak hatályba lépésétől kezdődően határozatlan időre kötik.
   2. A megállapodás a Felek általi kölcsönös aláírással lép hatályba. Amennyiben a megállapodás aláírására nem egy időben és helyen kerül sor, a hatálybalépés időpontja az utolsó aláírás napja.
   3. A megállapodást a Felek csak közös megegyezéssel, kizárólag írásban módosíthatják.
3. **A megállapodás megszüntetése**
   1. Az Együttműködési megállapodás megszüntethető:

a) Felek közös megegyezésével;

b) rendes felmondással;

c) rendkívüli felmondással.

* 1. Jelen megállapodás közös megegyezéssel bármikor megszüntethető.
  2. A megállapodást bármelyik Fél jogosult rendes felmondással, írásban, indokolás nélkül, a másik fél székhelyére címzett írásbeli nyilatkozattal, 30 napos felmondási idővel bármikor felmondani. A felmondási idő kezdőnapja a felmondás kézhezvételét követő nap.
  3. A megállapodást bármelyik fél jogosult azonnali hatállyal felmondani:

a) ha valamelyik fél a megállapodásban vállalt, illetve jogszabály szerinti kötelezettségét a másik fél ismételt írásbeli felszólítása ellenére sem teljesíti,

b) ha másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít.

Az azonnali hatályú felmondást írásban, indokolással ellátva kell közölni a másik féllel.

* 1. A jelen megállapodás bármilyen okból történő megszűnése vagy megszüntetése esetén a Szolgáltatók kötelesek az Önkormányzattal, vagy bármely általa megjelölt személlyel - a megszűnés időpontját megelőzően - együttműködni a szolgáltatások átadás-átvétele és folyamatosságának lehetőség szerinti további biztosítása érdekében.

1. **Felek kapcsolattartói:**

A Felek a jelen megállapodás időtartamára érdemi nyilatkozattételre jogosult kapcsolattartót jelölnek ki. A kapcsolattartó a másik Féllel történő kapcsolattartás mellett elősegíti, szervezi és koordinálja az adott Fél jelen szerződés szerinti kötelezettségei teljesítését. A kapcsolattartó nevéről, postacíméről, telefon és telefax számáról, valamint elektronikus levélcíméről a jelen szerződés aláírásával egyidejűleg, változás esetén pedig a változást követően haladéktalanul, de legkésőbb 5 (öt) munkanapon belül tájékoztatják egymást.

Egyetem részéről:

név:

telefon:

e-mail:

Önkormányzat részéről:

név:

telefon:

e-mail:

1. **Egyéb rendelkezések:**
   1. Felek megállapodnak abban, hogy a megállapodás bármely pontjának érvénytelensége nem hat ki a szerződés egészére, az nem érinti a megállapodás egyéb rendelkezéseinek érvényességét, kivéve, ha a Felek az érintett rendelkezések nélkül a szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
   2. Szolgáltató kijelenti, állami fenntartású felsőoktatási intézmény, amelynek szerződéskötési képessége a jelen Szerződés tárgyát képező szolgáltatások vonatkozásban sem kizárás, sem korlátozás alá nem esik.
   3. A Szolgáltató nyilatkozik, hogy az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 50. §(1a) bekezdése alapján, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. E nyilatkozatban foglaltak változása esetén az Önkormányzatot a Szolgáltató haladéktalanul tájékoztatni köteles. Szolgáltató kijelenti továbbá, hogy a nemzeti vagyonról szóló 2011. évi CXCVI. törvény előírásait figyelembe véve, a jelen szerződésben meghatározott közszolgáltatási feladatok megvalósítására alkalmas, a törvény követelményeinek megfelelő jogi személy.
   4. A Felek a szerződés megkötésével és teljesítésével összefüggésben esetlegesen felmerülő jogvitáikat megkísérlik békés, tárgyalásos úton rendezni. A Felek bírósághoz fordulhatnak, amennyiben a közöttük fennálló vitát a vitás kérdésre vonatkozó értesítés kézbesítését követő 30 (harminc) napon belül nem tudják rendezni. A szerződésből eredő vagy azzal kapcsolatban felmerülő valamennyi jogvita esetén a hatáskörrel és illetékességgel rendelkező magyar bíróság jár el.
   5. Jelen szerződésben nem szabályozott kérdésekben Magyarország helyi önkormányzatairól szóló 2011. évi CLXXXIX. törvény, valamint a Polgári Törvénykönyvről szóló 2013. évi V. törvény rendelkezései irányadóak.
   6. A jelen megállapodás 4 egymással szó szerint megegyező eredeti példányban készült, amelyből aláírás után 1 példány Szolgáltatót, 3 példány az Önkormányzatot illeti.

Felek a jelen 4 oldalból álló folyamatos sorszámozással ellátott szerződést - annak elolvasása és közös értelmezése után - mint akaratukkal mindenben megegyezőt jóváhagyólag írják alá.

Budapest, 2021. …………..……

|  |  |
| --- | --- |
| …………………………………… | …………………………………… |
| Budapest Főváros II. Kerületi Önkormányzat  **Őrsi Gergely**  **polgármester** | Magyar Képzőművészeti Egyetem  **Erős István**  **rektor** |